Astrid Swan Tavastialla 28.1.2006
**Astrid Swan** (oik. **Astrid Joutseno**, s. tammikuu 1982 Helsinki) on suomalainen muusikko ja laulaja. Hänen pianovetoisista, tunnelmallisista kappaleistaan on usein löydetty yhtymäkohtia sellaisten artistien tuotantoon kuin Tori Amos, Kate Bush ja Laura Nyro. Hänen lyriikoissaan esiintyy anglo-amerikkalaisen kulttuurin vaikutteiden ohella myös elementtejä kirjallisuudesta. Swanin laulukieli on englanti.

Astrid Swanin instrumentteihin kuuluvat pianon ja koskettimien ohella myös kitara sekä klarinetti, jonka soittoa hän on opiskellut. Näitä instrumentteja hänen kuullaan soittavan myös debyyttialbumillaan *Poverina* (2005, Delphic Recordings). Paikoitellen vahvasti orkestroidun albumin jousisovitukset ovat Jimi Tenorin käsialaa.

Astrid Swan yhtyeineen esiintyi Groningenissa Hollannissa 12. tammikuuta 2006 Eurosonic-festivaaleilla Suomalaisen musiikin tiedotuskeskuksen FIMICin sekä Yleisradion EBU-edustajana. Maaliskuussa 2006 hän esiintyi Yhdysvalloissa ja Kanadassa ruotsalaisen José Gonzálezin lämmittelijänä.

Astrid Swan tunnetaan myös vaihtoehtoista, englanninkielistä kitarapopmusiikkia soittavan Treeball-yhtyeen kosketinsoittajana ja toisena laulajana. Lisäksi Astrid Swan on tehnyt kappaleita oman soolotuotannon lisäksi myös joillekin muille esittäjille. 

Swan sairastui aggressiiviseen rintasyöpään vuonna 2014. Maaliskuussa 2017 hän julkaisi levyn *From The Bed And Beyond*, joka kertoo sairastumisesta. Heinäkuussa 2017 Swan kertoi, että syöpä on uusiutunut ja levinnyt aivoihin, eikä sitä voi enää parantaa. Sairaus on kuitenkin hyvässä hoidossa, ja Swan jatkaa aktiivisesti keikkailua sekä työskentelee väitöskirjansa parissa vuoteen 2020 asti myönnetyn apurahan turvin.

Astrid Swanin yhtye
-------------------

Astrid Swan esiintyy soolona sekä taustayhtyeensä kanssa, jossa ovat esiintyneet mm.

* Mikael Hakkarainen – kitara
* Janne Lehtinen – basso
* Michael McDonald – kitara
* Heikki Tikka – rummut

sekä

* Mauro Gargano – rummut
* Hannu Risku – rummut
* Sanna Mattila – sello

Diskografia
-----------

### Albumit

* *Poverina*  (2005)
* *Spartan Picnic*  (2008)
* *Better Than Wages*  (2009)
* *Hits (Pavement for Girls)*  (2011)
* *Astrid 4*  (2014)
* *From the Bed and Beyond*  (2017)

### Singlet

| Vuosi | Nimi | Albumilta |
| --- | --- | --- |
| 2005 | Poverina (Promotional) | *Poverina* |
| 2005 | Good Girl | *Poverina* |
| 2008 | As Long It's Not You | *Spartan Picnic* |
|

Lähteet
-------

1. ↑  Mittavan uran tehnyt Astrid Swan sairastaa parantumatonta syöpää: "Suunnittelen vuosia eteenpäin" *MTV Uutiset*.  7.4.2018. Viitattu 11.12.2021.
2. ↑  Treeball - Band *treeball.com*. Viitattu 22.3.2016.
3. ↑  Elvis ry - Jäsenesittely (Astrid Swan) *elvisry.fi*.  Arkistoitu 5.4.2016. Viitattu 22.3.2016.
4. ↑  Astrid Swan lauluntekijänä Kansalliskirjasto. Viitattu 22.3.2016.
5. ↑  Anna Brotkin: Prinsessasta tuli luuranko – haastattelussa Astrid Swan *Rumba*.  26.12.2016. Viitattu 24.7.2017.
6. ↑  Muusikko Astrid Swanilla,35, parantumaton rintasyöpä - julkaisi koskettavan kirjoituksen: "Jätän lapseni, kun hän vielä tarvitsee minua" *iltalehti.fi*. Viitattu 22.7.2017.
7. ↑  Tänään tv:ssä: Astrid Swan ei uskonut elävänsä tähän päivään saakka – Syöpä levisi aivoihin *www.iltalehti.fi*. Viitattu 18.3.2023.
8. ↑  Levinnyttä rintasyöpää sairastava Astrid Swan: "Elämä ei lopu siihen, että sinulle kerrotaan, että jossain vaiheessa kuolet" *Yle Uutiset*. Viitattu 18.10.2017.

Aiheesta muualla
----------------

* Astrid Swan Myspacessa (englanniksi)
* Artistisivu: Astrid Swan Desibeli.netissä
* Astrid Swan performing live on The Current

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |